Lolland-Falsters Stifts-Tidende, 1831-04-22
Jndenlandsk. J "Dagen" læses følgende Brudstykke af en dansk Mands Betragtninger over sit Fædreneland i denne meget bevægede Tid. "Jeg forsikkrer hellig, at hvis ogsaa min afviklede Livstraad kunde oprulles paa ny, og det stod til mig, at begynde min Livsbane endnu engang, jeg dog ikke ønskede at begynde denne til nogen anden Tid, og ikke i noget andet Land, end just i mit danske Fædreland; thi aldrig vare Menneskene, i det Hele taget, med Hensyn til deres gjensidige Opførsel, menneskeligere, ingen Tid var deres Omgang indbyrdes blidere, stillere og fredeligere, aldrig var det sædelige Menneske mindre udsat for en raa og udannet Pøbels Kaadhed og Grovhed, end hos os. Aldrig har Man havt mindre at befrygte for sin Rolighed, Eiendom og sit Liv af Uretfærdighed og lovløs Magt. Jntetsteds har Man indrømmet Fornuften større Rettigheder; intetsteds er Hierarchiet, Overtroen og den fra begge uadskillelige Forfølgelsesaand, i det Hele taget, mere indskrænket, svagere, og altsaa uskadeligere; – aldrig nød Verden en større og meere udbredt Tolerance; – intetsteds var det forundt Patrioten at opløfte sin Stemme friere, lydeligere og eftertrykkeligere imod offentlige Misbrug og skadelige Fordomme; ingensinde var Pressens Frihed større og den dermed forbundne Ret, at appellere til den hele nulevende Menneskehed og til Efterslægten. Aldrig har den menneskelige Aand bragt det videre paa Erfaringens og Jagttagelsens Vei, og i den paa begge grundede Undersøgelse og Anvendelse af almeennyttige Sandheder og Kundskaber; ingentid havde Prøvelses- og Undersøgelsesaand grebet saavidt om sig. - Aldrig Fornuften, i Kamp med Overtro, Sværmeri og Fanatisme, erholdt saa herlige Seire. Jngensinde anvendtes Filosophien, Mathematik, og alle andre Videnskaber, flittigere og med bedre Følger paa Livet, og paa Farmerelser, af den offentlige Lyksalighed; ikke har Man modigere og omhyggeligere søgt at rense Theologien og Religionen fra menneskelige Tilsætninger, og giengive dem Fornuftens evige Sandheder. Aldrig forberedte Man Ungdommens Opdragelse med saa megen Kundskab til den menneskelige Siel, med saameget Hensyn paa Menneskehedens nærværende Standpunct, med saamegen Opofrelse af egen Beqvemmelighed, med saamegen Tilsidesættelse af indgroede Misbrug og menneskelige Fordomme, og med saamegen udvortes Frihed. Aldrig blev den menneskelige Aands Kræfter og Færdigheder ovet i en saadan Grad, og fra saa mange Sider; med eet Ord: ingensinde og intetsteds er Man kommen Menneskets sande Bestemmelse: den ligesidige og forholdsmæssige Uddannelse og Forædling af alle vore aandige og legemlige Naturkræfter, i det Hele taget, nærmere, end netop nu, og i vort elskede Fædreland. Hav Tak, algode Forsyn, at Du lod mig leve mine Dage i denne Morgenrøde af Menneskehedens større offentlige Lyksalighed, Hav Tak at mine Sønners Jordeliv begyndte i denne Morgenrøde, som forvandler sig til den klareste Dag, Mariebo, den 21de April. J afvigte Uge var der Auction paa Fødevarer hos Knud Raahauge, i Herritskirke Sogn, hvor en Tønde Byg betaltes med 7 Rbd. 4 Mk. (Salarium 1 Mk. pr. Rbd., altsaa henved 9 Rbd.); Havre 5 Rbd. og derover, 1 Pd. røget Flesk 36 s., foruden Salarium. Hvor skal dog den trængende Almue kunne betale saadan Gjæld til Efteraaret, Derimod har der været en bornholmske Skipper i Nakskov, som har solgt et Parti meget gode Kartofler for 15 a 16 Mk. Tønden, hvorved mange Huusfolk i Omegnen ere blevne hjulpne til Lægge-Kartofler, hvis Afgrøde tidligere end Høsten lover Bidrag til Føden. Det var ønskeligt, om flere vilde saaledes tilføre os Kartofler, og da de ikke ere saa dyre i andre Provindser, kunde det vel og svare Regning. Den 19de dennes, om Aftenen Kl. 10 og langt udi paa Natten, saaes herfra en utallig Mængde Nordlys.